मंडी में हर बार की तरह इस बार भी जगन्नाथ उत्सव धूमधाम से मनाया जा रहा है. 13 जुलाई से 15 जुलाई तक होने वाले इस उत्सव के तहत शनिवार को मंडी शहर में भगवान जगन्नाथ की रथ यात्रा निकाली गई. रथ यात्रा में सुभद्रा, बलिभद्र और भगवान जगन्नाथ के साथ भजन कीर्तन मंडलियों द्वारा शोभायात्रा निकाली गई. यह रथ यात्रा जगन्नाथ मंदिर पड्डल से बाबा भूतनाथ मंदिर चौहाटा और फिर शहर का चक्कर लगाते हुए पड्डल तक निकाली गई. मंदिर के पूजारी अभिषेक त्यागी ने बताया कि रविवार को जगन्नाथ उत्सव का समापन किया जाएगा. उन्होंने बताया की मंडी स्थित भगवान जगन्नाथ मंदिर उत्तर भारत का एक मात्र मंदिर है जिसे राजाओं के समय स्थापित किया गया है.